מוזיאון ישראל הוא אחד המוזיאונים הטובים בעולם, בסיור מיוחד נכיר את המסורות הרוחניות המהוות חלק מהתת מודע הקולקטיבי של העולם. כל זאת דרך הממצאים החשובים מהחפירות בארץ ישראל, וגם מתרבויות המזרח והים התיכון העתיקות. במסגרת הסיור נראה הוכחות לקיומה של תרבות מטריאכלית המאמינה באלה אם ומקדמת ערכים של שלום, הרמוניה ופריון במשך אלפי שנות פרהיסטוריה, ונכיר את מדעי המאגיה והנסתר של הכנענים, מצרים, מסופוטמיה ויוון דרך מה שהארכיאולוגים חשפו במקרה או שלא במקרה. נראה גם תערוכה מיוחדת המוצגת בימים אלו על המלכה הצלבנית של ירושלים מליסינדה וגם את החדרים מהתקופה הישראלית של בית ראשון ושני והרומית. הסיור הוא של 4 שעות באולמות ממוזגים עם הפסקה לקפה.